Faapuupuu le mataupu:  (CNN) Ua faalauiloa e atunuu i le lalolagi atoa ni fesoasoani tetele mo i latou na aafia i le mafuiʻe i Nepal, ae o loo feagai pea Nepal ma luʻi i le tufatufaina atu o fesoasoani, ona o loo taumafai pea Nepal e feagai ma le telē o le mala. I le silia ma le 4,400 ua maliliu, 8,000 ua manunuʻa ma e 8 miliona tagata i Nepal ua aafia, ua faanatinati atu ai le tele o vaega fesoasoani ma le itiiti ifo ma le 16 atunuu e auina atu ni fesoasoani ma ni tagata faigaluega i le atunuu ua aafia. Ae o lea ua feagai le malo ma le ʻautau a Nepal o loo taʻimua i le tali atu i le mala, ma se isi faafitauli: E faapefea ona faamaopoopo ma faatulaga lelei le tele o le fesoasoani o loo tafe mai? O mea tetele nei e tolu o loo taofia ai taumafaiga e tufatufa atu. E na o le tasi lava le malaevaalele faavaomalo o loo faalagolago i ai Nepale e maua mai ai fesoasoani. Ua taʻua e faalapotopotoga fesoasoani, o loo tumu pea le malaevaalele faavaomalo i Tribhuvan i le anoanoaʻi o vaalele uta. E tele ni vaalele o loo aveina ai mea e manaʻomia, ua toe foʻi i Initia po o isi atunuu. "Ua matuā tumutumu lava le malaevaalele. E oo lava i vaalele ua taunuu, o oloa e leʻi utaina", o le tala lea a Jagan Chapagain, o le Asia Pacific Director o le IFRC (International Federations of Red Cross and Red Crescent Societies) i le CNN. Ua faaalia e le Flightradar24, o se masini e mataʻituina ai le auala o vaalele, e faapea, o vaalele o loo taunuu mai, e tatau ona faataamilo i le ea i ni nai taimi a o leʻi mafai ona latou taunuu. Ua faapea mai le ʻau a Malo Aufaatasi mo le Iloiloina ma le Faamaopoopoina o Mala (UNDAC) o loo faamaopoopoina taumafaiga faavaomalo mo le fesoasoani, o loo latou faia mea uma e mafai e foʻia ai le faafitauli. Na faapea mai Marcus Werne, o se taʻitaʻi o le vaega a le UNDAC: "E tele vaalele mai i le lalolagi atoa e ō mai e saʻili ma laveaʻi, ma o le luʻi lenā o loo matou taumafai e foʻia e ala i le lagolagoina tuusaʻo o le ʻaufaigaluega i le malaevaalele". Ae na taʻua e Chapagain, o loo matuā vevesi lava le pulega o le malaevaalele, ma e lē o mafai e le ʻaufaigaluega ma le ʻautau ona faamamā lelei le auala e lele ai vaalele, ma lafoaʻi mea e manaʻomia. E tusa ai ma se lipoti a Malo Aufaatasi, ua matala auala tetele i Kathmandu, ae e lē mafai ona oo atu i isi vaipanoa mamao. "Ona o le...
O loo tauivi le pulega a Nepal ma le taumafai e faamaopoopo le tele o fesoasoani mai i atunuu i fafo. Na taʻua e faalapotopotoga fesoasoani, o loo tele pea mea fesoasoani o loo iai i vaalele uta i luga o le auala e alu ai vaalele. O auala ma atinaʻe tetele ua faaleagaina ua taofia ai taumafaiga e tufatufa atu ma vaega laveaʻi o loo taumafai e oo atu i nofoaga maotua.